กฎกระทรวงว่าด้วยคณะกรรมการประจำจังหวัดและเงื่อนไขการขอจดทะเบียนรถจักรยานยนต์สาธารณะพ.ศ.๒๕๕๖ อาศัยอำนาจตามความในมาตรา ๕ (๑) และ (๑๘)แห่งพระราชบัญญัติรถยนต์ พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๑๐) พ.ศ. ๒๕๔๒ และมาตรา๒๓/๑ วรรคสองและวรรคสาม แห่งพระราชบัญญัติรถยนต์ พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๑๓) พ.ศ. ๒๕๔๗อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้ข้อ ๑[๑] กฎกระทรวงนี้ให้ใช้บังคับเมื่อพ้นกำหนดหนึ่งร้อยยี่สิบวันนับแต่วันประกาศในราชกิจจานุเบกษาเป็นต้นไปข้อ ๒ ให้ยกเลิกกฎกระทรวงว่าด้วยคณะกรรมการประจำจังหวัดและเงื่อนไขการขอจดทะเบียนรถจักรยานยนต์สาธารณะพ.ศ. ๒๕๔๘ข้อ ๓ ในกฎกระทรวงนี้คณะกรรมการประจำจังหวัด หมายความว่าคณะกรรมการประจำกรุงเทพมหานครหรือคณะกรรมการประจำจังหวัดแต่ละจังหวัดนอกจากกรุงเทพมหานครแล้วแต่กรณีข้อ ๔ ให้มีคณะกรรมการประจำกรุงเทพมหานครคณะหนึ่งประกอบด้วย อธิบดีกรมการขนส่งทางบก เป็นประธานกรรมการอธิบดีกรมป้องกันและบรรเทาสาธารณภัย ผู้อำนวยการสำนักงานนโยบายและแผนการขนส่งและจราจรผู้บัญชาการตำรวจนครบาล ผู้อำนวยการสำนักกฎหมาย กรมการขนส่งทางบก ผู้อำนวยการสำนักมาตรฐานงานทะเบียนและภาษีรถกรมการขนส่งทางบก ผู้อำนวยการสำนักเทศกิจ กรุงเทพมหานคร และผู้อำนวยการสำนักการจราจรและขนส่งกรุงเทพมหานคร เป็นกรรมการให้ผู้อำนวยการสำนักการขนส่งผู้โดยสาร กรมการขนส่งทางบกเป็นกรรมการและเลขานุการให้คณะกรรมการประจำกรุงเทพมหานครแต่งตั้งผู้ช่วยเลขานุการได้ตามความจำเป็นข้อ ๕ ให้มีคณะกรรมการประจำจังหวัดแต่ละจังหวัดนอกจากกรุงเทพมหานครประกอบด้วยผู้ว่าราชการจังหวัดหรือรองผู้ว่าราชการจังหวัดซึ่งผู้ว่าราชการจังหวัดมอบหมายเป็นประธานกรรมการ ผู้บังคับการตำรวจภูธรจังหวัด ขนส่งจังหวัดหัวหน้าสำนักงานป้องกันและบรรเทาสาธารณภัยจังหวัด และนายกองค์การบริหารส่วนจังหวัดเป็นกรรมการให้ผู้กำกับการสถานีตำรวจภูธรเมือง เป็นกรรมการและเลขานุการให้คณะกรรมการประจำจังหวัดแต่ละจังหวัดนอกจากกรุงเทพมหานครแต่งตั้งผู้ช่วยเลขานุการได้ตามความจำเป็นข้อ ๖ ให้คณะกรรมการประจำจังหวัดมีอำนาจหน้าที่ดังต่อไปนี้(๑) กำหนดสถานที่รอรับคนโดยสาร(๒) กำหนดเส้นทางหรือท้องที่ในการรับจ้างบรรทุกคนโดยสาร(๓) กำหนดหลักเกณฑ์การออกหนังสือรับรองการใช้รถจักรยานยนต์สาธารณะ(๔) ออกหนังสือรับรองการใช้รถจักรยานยนต์สาธารณะ(๕) กำหนดค่าจ้างบรรทุกคนโดยสารหรือค่าบริการอื่นในแต่ละเส้นทางหรือท้องที่ไม่เกินอัตราที่กำหนดในกฎกระทรวง(๖)แต่งตั้งคณะอนุกรรมการประจำท้องที่เพื่อปฏิบัติการตามที่คณะกรรมการประจำจังหวัดมอบหมายข้อ ๗ ให้นำบทบัญญัติว่าด้วยคณะกรรมการที่มีอำนาจดำเนินการพิจารณาทางปกครองตามกฎหมายว่าด้วยวิธีปฏิบัติราชการทางปกครองมาใช้บังคับแก่การประชุมของคณะกรรมการประจำจังหวัดและคณะอนุกรรมการประจำท้องที่โดยอนุโลมข้อ๘[๒] ผู้ใดประสงค์จะขอจดทะเบียนรถจักรยานยนต์สาธารณะให้ยื่นคำขอต่อนายทะเบียนตามแบบที่อธิบดีประกาศกำหนด และต้องปฏิบัติตามเงื่อนไขดังต่อไปนี้(๑)ผู้ขอจดทะเบียนรถจักรยานยนต์สาธารณะต้องเป็นเจ้าของหรือผู้ครอบครองรถจักรยานยนต์ที่นำมาขอจดทะเบียนและมีใบอนุญาตขับรถจักรยานยนต์สาธารณะ(๒)มีหนังสือรับรองการใช้รถจักรยานยนต์สาธารณะจากคณะกรรมการประจำจังหวัดหรือคณะอนุกรรมการประจำท้องที่ที่ได้รับมอบหมาย(๓)มีหมายเลขประจำตัวคนขับและสถานที่รอรับคนโดยสารตามที่คณะกรรมการประจำจังหวัดกำหนด(๔)รถจักรยานยนต์ต้องมีเครื่องยนต์ที่มีความจุในกระบอกสูบรวมกันไม่เกินหนึ่งร้อยยี่สิบห้าลูกบาศก์เซนติเมตรเว้นแต่เป็นรถจักรยานยนต์ที่มีเครื่องกำเนิดพลังงานอย่างอื่นนอกจากเครื่องยนต์สันดาปภายในต้องมีกำลังตามที่อธิบดีประกาศกำหนด(๕)รถจักรยานยนต์ต้องมีส่วนควบและเครื่องอุปกรณ์ตามที่กำหนดในกฎกระทรวงว่าด้วยการนั้น(๖)ปฏิบัติตามระเบียบกรมการขนส่งทางบกเกี่ยวกับการรับจดทะเบียนรถจักรยานยนต์สาธารณะข้อ ๙ การใดที่ได้ดำเนินการภายใต้บังคับแห่งกฎกระทรวงว่าด้วยคณะกรรมการประจำจังหวัดและเงื่อนไขการขอจดทะเบียนรถจักรยานยนต์สาธารณะพ.ศ. ๒๕๔๘ ก่อนที่กฎกระทรวงนี้ใช้บังคับให้ยังคงมีผลใช้บังคับต่อไปได้เท่าที่ไม่ขัดหรือแย้งกับกฎกระทรวงนี้ข้อ ๑๐ คำขอใดที่ได้ยื่นไว้ก่อนที่กฎกระทรวงนี้ใช้บังคับและยังอยู่ในระหว่างการพิจารณา ให้ถือว่าเป็นคำขอตามกฎกระทรวงนี้ข้อ ๑๑ บรรดาประกาศระเบียบ ข้อบังคับ คำสั่งหรือมติที่ออกตามกฎกระทรวงว่าด้วยคณะกรรมการประจำจังหวัดและเงื่อนไขการขอจดทะเบียนรถจักรยานยนต์สาธารณะพ.ศ. ๒๕๔๘ ที่ใช้บังคับอยู่ก่อนหรือในวันที่กฎกระทรวงนี้ใช้บังคับให้ยังคงใช้บังคับได้ต่อไปเพียงเท่าที่ไม่ขัดหรือแย้งกับกฎกระทรวงนี้จนกว่าจะมีประกาศ ระเบียบ ข้อบังคับ หรือคำสั่ง ตามกฎกระทรวงนี้ใช้บังคับให้ไว้ ณ วันที่ ๓ มกราคม พ.ศ. ๒๕๕๖พลเอก พฤณท์ สุวรรณทัตรัฐมนตรีช่วยว่าการกระทรวงคมนาคม ปฏิบัติราชการแทนรัฐมนตรีว่าการกระทรวงคมนาคมหมายเหตุ :- เหตุผลในการประกาศใช้กฎกระทรวงฉบับนี้ คือโดยที่เป็นการสมควรปรับปรุงองค์ประกอบของคณะกรรมการประจำจังหวัดให้เหมาะสมยิ่งขึ้นเพื่อให้การดำเนินการจดทะเบียนรถจักรยานยนต์สาธารณะเป็นไปด้วยความรวดเร็วและเกิดประสิทธิภาพในการจัดระเบียบรถจักรยานยนต์สาธารณะจึงจำเป็นต้องออกกฎกระทรวงนี้กฎกระทรวงว่าด้วยคณะกรรมการประจำจังหวัดและเงื่อนไขการขอจดทะเบียนรถจักรยานยนต์สาธารณะ(ฉบับที่ ๒) พ.ศ. ๒๕๖๐[๓]หมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจากกฎกระทรวงว่าด้วยคณะกรรมการประจำจังหวัดและเงื่อนไขการขอจดทะเบียนรถจักรยานยนต์สาธารณะพ.ศ. ๒๕๕๖มิได้กำหนดเงื่อนไขเกี่ยวกับการให้ผู้ขอจดทะเบียนรถจักรยานยนต์สาธารณะต้องเป็นเจ้าของหรือครอบครองรถจักรยานยนต์ที่มาขอจดทะเบียนมีใบอนุญาตขับรถจักรยานยนต์สาธารณะและการมีหมายเลขประจำตัวคนขับและสถานที่รอรับคนโดยสารอันเป็นเหตุให้การควบคุมรถจักรยานยนต์สาธารณะในการให้บริการแก่ผู้โดยสารไม่มีประสิทธิภาพสมควรแก้ไขเพิ่มเติมเงื่อนไขในการขอจดทะเบียนจักรยานยนต์สาธารณะเพื่อประโยชน์ในการจัดระเบียบรถจักรยานยนต์สาธารณะและเพื่อให้เกิดความปลอดภัยแก่ผู้โดยสาร จึงจำเป็นต้องออกกฎกระทรวงนี้ปริยานุช/ผู้จัดทำ๑๔มกราคม ๒๕๕๖ปณตภร/ตรวจ๒๒มกราคม ๒๕๕๖สิทธิกานต์/ปรับปรุง๕เมษายน ๒๕๖๒วศิน/ตรวจ๑๐ เมษายน๒๕๖๒[๑] ราชกิจจานุเบกษาเล่ม ๑๓๐/ตอนที่ ๓ ก/หน้า ๓/๑๑ มกราคม ๒๕๕๖[๒] ข้อ๘ แก้ไขเพิ่มเติมโดยกฎกระทรวงว่าด้วยคณะกรรมการประจำจังหวัดและเงื่อนไขการขอจดทะเบียนรถจักรยานยนต์สาธารณะ (ฉบับที่ ๒) พ.ศ. ๒๕๖๐[๓] ราชกิจจานุเบกษาเล่ม ๑๓๔/ตอนที่ ๒๒ ก/หน้า ๖/๒๑ กุมภาพันธ์ ๒๕๖๐